|  |  |
| --- | --- |
| Bernd Gieseler  Kongemarksvej 70  Kattinge  4000 Roskilde | Den: 29-09-2020  Sagsnr.: 01.13.23-P00-1-20  Sagsbehandler: Stine Pagel Hansen  Direkte telefon: 9621 3040 |

**Screeningsafgørelse efter reglerne om miljøvurdering af Skovrejsningsprojekt på ejendommen Doktorvejen 54, 9940 Læsø**

Læsø Kommune modtog den 7. september 2020 en anmeldelse om skovrejsningsprojekt på Matr.nr. 65g, Byrum By, Byrum beliggende på Doktorvejen 54, 9940 Læsø – Se vedlagt oversigtskort i screeningsskema

Projektet er omfattet af lovbekendtgørelse nr. 1225 af 25. oktober 2018 om miljøvurdering af planer og programmer og af konkrete projekter (VVM) – nærmere bestemt bilag 2, punkt 1d (Nyplantning og rydning af skov med henblik på omlægning

til anden arealudnyttelse).

Projektet skal således screenes, for at afklare hvorvidt projektet på grund af dets art, dimension eller placering må antages at kunne få væsentlig indvirkning på miljøet.

Ifølge § 8 i Bekendtgørelse nr. 1236 af 24. november 2017 om jordressourcens

anvendelse til dyrkning og natur skal skovplantning anmeldes til kommunen, som skal

vurdere om projektet er i overensstemmelse med kommuneplan,

naturbeskyttelsesloven mm.

**Kort om projektet:**

Den planlagte skovrejsning på ca. 2,2 ha er placeret på landbrugsjord, på Matr.nr. 65g, Byrum By, Byrum beliggende på Doktorvejen 54, 9940 Læsø – Se vedlagt oversigtskorti screeningsskema

Skovrejsningen består af udplantning af hjemmehørende træarter, herunder blandet løvskov, nåleskov og skovbryn.

**Kommunens afgørelse**

Frederikshavn Kommune har på vegne af Læsø Kommune vurderet, at projektet ikke på grund af dets art, dimensioner eller placering må antages at kunne få en væsentlig indvirkning på miljøet. Projektet kræver således ikke udarbejdelse af en miljøkonsekvensrapport.

Frederikshavn Kommune har på vegne af Læsø Kommune vurderet, at der ikke vil ske en væsentlig påvirkning i forhold til natur og miljø og at anlæggets påvirkning i kumulation med allerede eksisterende aktiviteter ikke vil indvirke væsentligt på omgivelserne.

Selve screeningen fremgår af vedlagte bilag.

Arealet er ifølge kommuneplanen neutralt med hensyn til planer for skovrejsning.

Frederikshavn Kommune vurderer på vegne af Læsø Kommune, at skoven kommer til at passe ind i det eksisterende landskab, da den bliver etableret som en del af et eksisterende skovområde og i et område, hvor der i forvejen er meget skov. Frederikshavn Kommune vurderer yderligere, at skovrejsningen vil have en neutral til positiv effekt på naturværdierne i området, da skoven erstatter dyrket landbrugsjord.

Frederikshavn Kommune har på vegne af Læsø Kommune vurderet, at projektet opfylder kravene iht. § 8 i Bekendtgørelse nr. 1236 af 24. november 2017 om jordressourcens anvendelse til dyrkning.

**Offentliggørelse**

Afgørelsen offentliggøres på kommunens hjemmeside ([www.Laesoe.dk](http://www.Laesoe.dk)) den 29. September 2020.

**Klagevejledning**

Vurderingen af projektet i forhold til reglerne om miljøvurdering kan i henhold til §49 i bekendtgørelse af lov om miljøvurdering af planer og programmer og af konkrete projekter (VVM) påklages til Miljø- og Fødevareklagenævnet. Klageberettiget efter § 49, er miljø- og fødevareministeren, enhver med retlig interesse i sagens udfald og landsdækkende foreninger og organisationer, der som formål har beskyttelsen af natur og miljø eller varetagelsen af væsentlige brugerinteresser inden for arealanvendelsen og har vedtægter eller love, som dokumenterer deres formål, og som repræsenterer mindst 100 medlemmer. Kun retlige spørgsmål kan påklages.

Afgørelsen, som er meddelt i henhold til §21 i førnævnte bekendtgørelse, offentliggøres ved annoncering på kommunens hjemmeside ([www.Laesoe.dk](http://www.Laesoe.dk)) den 25. oktober 2020 I henhold til bekendtgørelsens §51 er klagefristen 4 uger fra afgørelsens offentlige bekendtgørelse. Klagefristen udløber ved midnat den 23. oktober 2020.

Hvis du ønsker at klage over denne afgørelse, kan du klage til Miljø- og Fødevareklagenævnet. Du klager gennem Klageportalen, som du kan logge på via dette link: [https://kpo.naevneneshus.dk](https://kpo.naevneneshus.dk/). Du kan også logge på via [borger.dk](https://www.borger.dk/) (som borger) eller via [virk.dk](https://indberet.virk.dk/) (som virksomhed eller forening). Du logger på Klageportalen med NEM-ID.

Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen. Når du klager, skal du som privatperson betale et gebyr på 900 kr. Virksomheder og organisationer skal betale et gebyr på 1.800 kr. Du betaler gebyret med betalingskort i Klageportalen. Gebyret betales tilbage hvis du får helt eller delvist medhold i klagen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Ved rettidig klage efter bekendtgørelsens § 49 kan Miljø- og Fødevareklagenævnet bestemme, at en tilladelse meddelt af kommunalbestyrelsen ikke må udnyttes. Er et bygge- eller anlægsarbejde iværksat, kan nævnet påbyde dette standset.

I henhold til bekendtgørelsens § 54, skal søgsmål til prøvelse af afgørelsen efter loven være anlagt ved domstolene inden 6 måneder efter afgørelsens bekendtgørelse.

Har du spørgsmål, er du velkommen til at kontakte undertegnede på telefon 96213040 eller e-mail: [sph@laesoe.dk](mailto:sph@laesoe.dk).

**Bilag**Screening af skovrejsningsprojekt på ejendommen Doktorvejen 54, 9940 Læsø. jf. lov om miljøvurdering af planer og programmer og af konkrete projekter (VVM).

**Kopi til:   
- Miljøstyrelsen, Nordjylland,** [**njl@mst.dk**](mailto:njl@mst.dk)

**- Naturstyrelsen Vendsyssel,** [**vsy@nst.dk**](mailto:vsy@nst.dk)

**- DN-Frederikshavn,** [**dnfrederikshavn-sager@dn.dk**](mailto:dnfrederikshavn-sager@dn.dk)

**- DOF- Hovedkontoret,** [**natur@dof.dk**](mailto:natur@dof.dk)

**- DOF-Nordjylland v/ Kurt Rasmussen, Frismosevej 27, 9330 Dronninglund,**

[**frederikshavn@dof.dk**](mailto:frederikshavn@dof.dk)

**- Friluftsrådet, att. Thomas Jensen, Kragkærvej 5, Astrup, 9800 Hjørring,**

[**vendsyssel@friluftsraadet.dk**](mailto:vendsyssel@friluftsraadet.dk)

**- Vendsyssel Historiske Museum,** [**vhm@vhm.dk**](mailto:vhm@vhm.dk)

**Hvis du har spørgsmål eller vil besvare brevet**

Brug svarmuligheden i e-Boks eller Virk.dk, hvis du har modtaget dette brev digitalt.

Har du ikke digital adgang, kan du:

1. skrive til Læsø Kommune, Doktorvejen 2, 9940 Læsø
2. ringe til det direkte nummer eller til kommunens hovednummer
3. henvende dig i Borgerservice i Byrum

Oplys *altid* sagsnummeret, som du kan se i højre kolonne.

Med venlig hilsen

Stine Pagel Hansen